recursal/SuperWikiNEXT-32B huggingface dataset:
वेलनटीना तेरेश्कोवा अंतरिक्ष में जाने वाली पहली (एकल मिशन वोस्तोक 6, 1963) और 1982 तक इकलौती महिला थीं।
 मॅई जेमिसन एसटीएस -47, 1992 में अंतरिक्ष में पहली अश्वेत महिला हैं।
कल्पना चावला (सामने)- भारत की पहली महिला अंतरिक्ष यात्री और लॉरेल क्लॉर्क STS-107 पर, चित्र क्रू की वापसी से पहले का है, जिसमें उनकी जान चली गई थी।
 2019 में ISS एक्स्पिडिशन 61 की क्रिस्टीना कोच (दाएं) के साथ जेसिका मीर, पहली महिला-महिला अंतरिक्ष यात्री बनाने से पहले।
**अंतरिक्ष में** पहली **महिला**, सोवियत कॉस्मोनॉट वेलेंटीना टेरेशकोवा ने 1963 में उड़ान भरी थी। हालांकि अंतरिक्ष उड़ान कार्यक्रमों में 1980 के दशक तक उनके बाद महिलाओं को शामिल नहीं किया गया। तब से कई देशों की महिलाओं ने अंतरिक्ष में काम किया है, हालांकि कुल मिलाकर महिलाओं का अंतरिक्ष में जाने के लिए पुरुषों की तुलना में बहुत कम चयन किया जाता है। चंद्रमा पर जाने वाली पहली महिला को आर्टेमिस कार्यक्रम के भाग के रूप में 2024 के लिए योजनाबद्ध किया गया है।

तीन देश (चीन, रूस और संयुक्त राज्य अमेरिका) सक्रिय अंतरिक्ष कार्यक्रम बनाए रखते हैं जिसमें महिलाओं को शामिल किया गया है। इसके अलावा, कई अन्य देशों - कनाडा, फ्रांस, भारत, ईरान, इटली, जापान, दक्षिण कोरिया और यूनाइटेड किंगडम ने महिलाओं को रूसी या अमेरिकी मिशन पर कक्षा या अंतरिक्ष में भेजा है। अंतरिक्ष शटल और अंतर्राष्ट्रीय अंतरिक्ष स्टेशन पर मिशन के साथ अंतरिक्ष में अधिकांश महिलाएं संयुक्त राज्य अमेरिका की नागरिक रही हैं।

2003 में अंतरिक्ष शटल कोलंबिया आपदा में मिशन विशेषज्ञों कल्पना चावला और लॉरेल क्लार्क सहित क्रू पृथ्वी के वातावरण में पुनर्प्रवेश पर मृत्यु को प्राप्त हुआ था।

  

अंतरिक्ष में महिलाओँ और पुरुषों को समान चुनौतियों का सामना करना होता है जैसे गैर-पृथ्वी की स्थिति और अलगाव और अलगाव के मनोवैज्ञानिक तनाव से उत्पन्न होने वाली शारीरिक कठिनाइयाँ। मादा उभयचरों और गैर-मानव स्तनधारियों पर वैज्ञानिक अध्ययन आम तौर पर लघु अंतरिक्ष अभियानों से कोई प्रतिकूल प्रभाव नहीं दिखाते हैं।

यह सभी देखें
------------

* महिला अंतरिक्ष यात्रियों की सूची
* स्पेसफ्लाइट रिकॉर्ड की सूची
* राष्ट्रीयता द्वारा अंतरिक्ष यात्रियों की सूची
* अधिकतम शोषक परिधान (नासा परिधान पुरुषों और महिलाओं के लिए spaceflight के दौरान शारीरिक उत्सर्जन में मदद करने के लिए)
* बुध १३
* महिला खगोलविदों की सूची
* विज्ञान में महिलाएँ
* महिला खोजकर्ता और यात्रियों की सूची

संदर्भ
------

1. ↑  ाएं
2. ↑  एसए)

बाहरी कड़ियाँ
-------------

* *टेलीग्राफ* जॉब्स से अंतरिक्ष में महिलाएं Archived 2020-10-31 at the वेबैक मशीन
* अंतरिक्ष में मनुष्यों के 50 वर्ष: अंतरिक्ष में यूरोपीय महिलाएं (ईएसए)
मुस्कान किरार एक भारतीय तीरंदाज है। 28 अगस्त 2018 को इंडोनेशिया में हुए महिलाओं के तीरंदाजी कंपाउंट इवेंट में सिल्वर मेडल लाने वाली भारतीय टीम का वो हिस्सा रहीं। मुस्कान मध्य प्रदेश के जबलपुर की रहने वाली हैं। उन्होंने हाल ही में बैंकाक में हुए महिला कंपाउंड - तीरंदाजी एशिया कप में स्वर्ण पदक भी जीता।

भारतीय टीम का प्रतिनिधित्व करते हुए चैम्पियनशिप के कम्पाउण्ड स्पर्धा के फाइनल मुकाबले में मुस्कान किरार ने 139 अंक प्राप्त किए और मलेशिया की खिलाड़ी को हराकर स्वर्ण पदक अर्जित किया।

मुस्कान किरार 2016 से मध्यप्रदेश में तीरंदाजी का प्रशिक्षण ले रही हैं तथा रिछपाल सिंह सलारिया उनके कोच हैं।

पारिवारिक स्थिति
----------------

मुस्कान के पिता श्री वीरेंद्र किरार की जबलपुर में एक छोटी सी मीट की दुकान है और माता श्रीमती माला किरार गृहणी हैं। मुस्कान ने देश को गोल्ड दिलाने के लिए एक साल के लिए पढ़ाई भी छोड़ दी। मुस्कान किरार की एक छोटी बहन एवं एक छोटा भाई भी हैं।

शिक्षा
------

अतिरिक्त रुचियाँ
----------------

चित्रकला - मुस्कान को चित्रकला में गहरी रूचि है. वे 2011 से 201३ तक बालभवन जबलपुर की सदस्य रहीं.

संदर्भ
------

1. 1 2  "संग्रहीत प्रति". मूल से 17 मार्च 2018 को पुरालेखित. अभिगमन तिथि 17 मार्च 2018.
2. ↑  "मध्यप्रदेश की 17 साल की तीरंदाज मुस्कान किरार ने बुधवार को एशिया कप तीरंदाजी में गोल्ड मेडल जीत लिया।". भोपाल: दैनिक भास्कर. ८ मार्च २०१८. मूल से 16 मार्च 2018 को पुरालेखित. अभिगमन तिथि १७ मार्च २०१८.
3. ↑  "संग्रहीत प्रति". मूल से 17 मार्च 2018 को पुरालेखित. अभिगमन तिथि 17 मार्च 2018.
4. ↑  "संग्रहीत प्रति". मूल से 10 मार्च 2018 को पुरालेखित. अभिगमन तिथि 17 मार्च 2018.
5. ↑  "संग्रहीत प्रति". मूल से 17 मार्च 2018 को पुरालेखित. अभिगमन तिथि 17 मार्च 2018.

बाहरी कड़ियाँ
-------------

मुस्कान किरार का इंस्टाग्राम

मुस्कान किरार का World Archery Federation
भारत मे 54 केन्द्रीय विश्वविद्यालय हैं। इनमे से 41 केन्द्रीय विश्वविद्यालय मानव संसाधन विकास मन्त्रालय के अन्तर्गत आते हैं एवं कृषि मन्त्रालय, जहाजरानी मन्त्रालय, विदेश मन्त्रालय के अन्तर्गत एक-एक केन्द्रीय विश्वविद्यालय आते हैं। जिसमें इलाहाबाद विश्वविद्यालय सबसे पुराना है। यह भारत का चौथा सबसे पुराना विश्वविद्यालय है।

मानव संसाधन विकास मंत्रालय के अंतर्गत
-------------------------------------

१. दिल्ली विश्वविद्यालय
२. पूर्वोत्‍तर पर्वतीय विश्‍वविद्यालय
३. असम विश्वविद्यालय
४. तेजपुर विश्वविद्यालय
५. मणिपुर विश्वविद्यालय
६. इलाहाबाद विश्वविद्यालय
७. राजीव गांधी विश्‍वविद्यालय
८. त्रिपुरा विश्‍वविद्यालय
९. सिक्‍किम विश्‍वविद्यालय
१०. अंग्रेजी और विदेशी भाषाएं विश्‍वविद्यालय
११. अलीगढ मुस्लिम विश्वविद्यालय
१२. बनारस हिन्दू विश्वविद्यालय
१३. जवाहरलाल नेहरू विश्वविद्यालय
१४. जामिया मिलिया इस्लामिया
१५. हैदराबाद विश्वविद्यालय
१६. पांडीचेरी विश्वविद्यालय
१७. बाबा साहब भीम राव अम्बेडकर विश्वविद्यालय
१८. इन्दिरा गांधी राष्ट्रीय मुक्त विश्वविद्यालय
१९. मौलाना आज़ाद राष्ट्रीय उर्दू विश्वविद्यालय
२०. इंदिरा गांधी राष्‍ट्रीय जनजातीय विश्‍वविद्यालय
२१. विश्व-भारती विश्वविद्यालय
२२. नागालैण्ड विश्वविद्यालय
२३. महात्मा गांधी अंतर्राष्ट्रीय हिन्दी विश्वविद्यालय
२४. मिजोरम विश्वविद्यालय
### नए केन्‍द्रीय विश्‍वविद्यालय

२५. दक्षिण बिहार केन्‍द्रीय विश्‍वविद्यालय
२६. गुरू घासीदास विश्‍वविद्यालय
२७. गुजरात केन्‍द्रीय विश्‍वविद्यालय
२८. हरियाणा केन्‍द्रीय विश्‍वविद्यालय
२९. हिमाचल प्रदेश केन्‍द्रीय विश्‍वविद्यालय
३०. कश्‍मीर केन्‍द्रीय विश्‍वविद्यालय
३१. झारखंड केन्‍द्रीय विश्‍वविद्यालय
३२. कर्नाटक केन्‍द्रीय विश्‍वविद्यालय
३३. केरल केन्‍द्रीय विश्‍वविद्यालय
३४. डॉ॰ हरिसिंह गौर विश्वविद्यालय
३५. केन्‍द्रीय उड़ीसा विश्‍वविद्यालय
३६. केन्‍द्रीय पंजाब विश्‍वविद्यालय
३७. केन्‍द्रीय राजस्‍थान विश्‍वविद्यालय
३८. केन्‍द्रीय तमिलनाडु विश्‍वविद्यालय
३९. हेमवती नंदन बहुगुणा गढ़वाल विश्‍वविद्यालय
४०. जम्मू-कश्मीर केन्द्रीय विश्‍वविद्यालय
४१. महात्मा गांधी केंद्रीय विश्‍वविद्यालय,मोतिहारी, बिहार

कृषि मंत्रालय के अंतर्गत
------------------------

४१. केन्‍द्रीय कृषि विश्‍वविद्यालय, इम्‍फाल

जहाज़रानी मंत्रालय के अंतर्गत
-----------------------------

४२. इंडियन मैरीटाइम यूनिवर्सिटी, चेन्‍नई

विदेश मंत्रालय के अंतर्गत
-------------------------

४३. दक्षिण एशिया विश्‍वविद्यालय
www.sau.int

सन्दर्भ
-------

* 
*
सांता अग्वेदा ले जाने वाली रोमन रोड
**सांता अग्वेदा का महल** (**अरबी रूप में**: सेंत अगाइज़) फ़ेरीज़ (Ferreries) नगर पालिका मिनोरका. (Minorca) के निकट स्थित है। यह एक लम्बी पठार के ऊपर स्थित है। इस पठार का नाम सांता अग्वेदा है। यह समन्दर के स्तर से 264 मीटर ऊपर है। यह इस टापू में तीसरा सबसे बड़ा पड़ाव है। इससे बड़े पड़ाव मॉनते तोरो (Monte Toro) (358 मीटर की लम्बाई के साथ) और सेकलूसा (S'Esclusa) (275 मीटर की ऊँचाई के साथ हैँ।

ईतिहास
------

सांता अग्वेदा का महल एक से अधिक बार का निर्माण किया गया था। इसे  प्राचीन रोमन के मिनोरका (Minorca) का हिस्सा था। अरबों ने अपना प्रभुत्व यहाँ स्थापित किया था तब कोर्दोबा के खलीफा ने. इसके निर्माण का आदेश दिया था। इस समय की सटीक तिथि ज्ञात नहीं है, लेकिन यह 1232 से पहले था यह निश्चित है। यह महल बचाव का कारण बना जब आरागोन के अन्फ़ोन्सो तृतीय ने हमला किया था। बाद के समय में राजा के भतीजे पीटर ने इसे 1343 में बरबाद कर दिया था। 

 Ruins of Santa Àgueda सांता अग्वेदा का महल (2006) में तबाह हो चुका है। स्थानीय सरकार द्वारा एक परियोजना है जिसे *Plan Especial de Protección de Santa Àgueda* (PEP) (2004)" का नाम दिया गया है। इसका लक्ष्य इस महल का पुनर्निमाण है।

सन्दर्भ
-------

1. ↑  "La fortificación de Santa Águeda es a partir a ahora de titularidad pública o en otras palabras, de todos los menorquines. (Es Diari)". मूल से 12 अगस्त 2007 को पुरालेखित. अभिगमन तिथि 16 अक्तूबर 2014.

बाहरी कड़ियाँ
-------------

|  |  |
| --- | --- |
|  | **Castle of Santa Àgueda** से संबंधित मीडिया विकिमीडिया कॉमंस पर उपलब्ध है।  |

* (स्पेनिश) Santa Águeda in castillosnet.org
* (कैटलन) Images and history of Santa Àgueda
* (अंग्रेज़ी में) The Archaeology of Minorca

इन्हें भी देखें
---------------

* बिएन दे इंतेरेस कल्चरल की सूची बलेआरिक टापू प्रान्त में
**लघुकथा** एक छोटी कहानी नहीं है। यह कहानी का संक्षिप्त रूप भी नहीं है। यह विधा अपने एकांगी स्वरुप में किसी भी एक विषय, एक घटना या एक क्षण पर आधारित होती है। आधुनिक लघुकथा अपने पाठकों में चेतना जागृत करती है। यह किसी भी चुटकुले या व्यंग्य से भी पूरी तरह अलग है।

हिंदी साहित्य
-------------

हिंदी साहित्य में लघुकथा नवीनतम् विधा है। इसका श्रीगणेश छत्तीसगढ़ के प्रथम पत्रकार और कथाकार माधव राव सप्रे के *एक टोकरी भर मिट्टी* से होता है। हिंदी के अन्य सभी विधाओं की तुलना में अधिक लघुआकार होने के कारण यह समकालीन पाठकों के ज्यादा करीब है। और सिर्फ़ इतना ही नहीं यह अपनी विधागत सरोकार की दृष्टि से भी एक पूर्ण विधा के रूप में हिदीं जगत् में समादृत हो रही है। इसे स्थापित करने में जितना हाथ रमेश बतरा, जगदीश कश्यप, कृष्ण कमलेश, भगीरथ, सतीश दुबे, बलराम अग्रवाल, चंद्रेश कुमार छतलानी, विक्रम सोनी, सुकेश साहनी, विष्णु प्रभाकर, हरिशंकर परसाई आदि समकालीन लघुकथाकारों का रहा है उतना ही कमलेश्वर, राजेन्द्र यादव, बलराम, कमल चोपड़ा, सतीशराज पुष्करणा आदि संपादकों का भी रहा है। इस संबंध में *तारिका*, *अतिरिक्त*, *समग्र*, *मिनीयुग*, *लघु आघात*, *वर्तमान जनगाथा* आदि लघुपत्रिकाओं के संपादकों का योगदान अविस्मरणीय है।

बाहरी कड़ियाँ
-------------
**मनु भाकर** (जन्म: 18 फ़रवरी 2002) ने ओलंपिक की एयर पिस्टल प्रतिस्पर्धा में भारत का प्रतिनिधित्व किया है. 2018 के आईएसएसएफ वर्ल्ड कप में उन्होंने भारत के लिए दो स्वर्ण पदक जीते. इस प्रतिस्पर्धा में स्वर्ण जीतने वाली वे भारत की सबसे कम उम्र की महिला हैं. मनु ने महज 16 साल की उम्र में 2018 के राष्ट्रमंडल खेलों में एयर पिस्टल स्पर्धा में दो स्वर्ण जीते हैं. 2020 में उन्हें प्रतिष्ठित अर्जुन पुरस्कार से भी सम्मानित किया गया.

व्यक्तिगत जीवन
--------------

मनु का जन्म हरियाणा के झज्जर ज़िले के गोरिया गाँव में हुआ हैं. इनके पिता मरीन इंजीनियर और माँ स्कूल में प्रिंसिपल हैं. ये बचपन में निशानेबाजी के साथ मुक्केबाज़ी, एथलेटिक्स, स्केटिंग और जूडो कराटे भी खेलती थीं. जब मनु की उम्र 18 साल से कम थी तब उनके पिता ने अपनी नौकरी छोड़ दी और अपनी लाइसेंसी पिस्टल के साथ बेटी को प्रशिक्षण के लिए छोड़ने जाने लगे. किसी नाबालिग के लिए सार्वजनिक परिवहन में यात्रा के दौरान पिस्टल साथ ले जाना अवैध है. भाकर को 2012 ओलंपिक के बाद गठित किए गए राष्ट्रीय राइफल एसोसिएशन और भारतीय खेल प्राधिकरण (साई) से मदद मिली. इनके कार्यक्रमों में व्यक्तिगत कोच रखने की नई व्यवस्था शुरू की गई जिसमें जाने माने शूटर को कोच रखा जाता है. भाकर को भारत के प्रतिष्ठित शूटर जसपाल राणा ने कोचिंग दी.

खेल जीवन और उपलब्धियाँ
----------------------

साल 2017 में मनु ने केरल में नैशनल चैंपियनशिप में नौ स्वर्ण पदक जीतकर नया राष्ट्रीय रिकॉर्ड बनाया. इसी वर्ष एशियाई जूनियर चैंपियनशिप में भाकर ने रजत पदक अपने नाम किया. मैक्सिको के गुआदालाजरा में 2018 अंतरराष्ट्रीय स्पोर्ट शूटिंग वर्ल्ड कप के 10 मीटर एयर पिस्टल फ़ाइनल में, भाकर ने दो बार के चैंपियन अलेजांद्रा ज़वाला को हराया. इस जीत से वे वर्ल्ड कप में स्वर्ण पदक जीतने वाली सबसे कम उम्र की भारतीय बन गईं. उन्होंने 2018 में आईएसएसएफ़ जूनियर विश्व कप में भी डबल स्वर्ण जीता. उसी वर्ष, 16 साल की उम्र में, उन्होंने 2018 राष्ट्रमंडल खेलों में महिलाओं की 10 मीटर एयर पिस्टल स्पर्धा में स्वर्ण पदक जीता, अपने स्कोर के साथ साथ उन्होंने राष्ट्रमंडल खेलों में एक नया रिकॉर्ड भी स्थापित कर किया. मई 2019 में, मनु ने म्यूनिख आईएसएसएफ़ विश्व कप में चौथे स्थान पर रहने के साथ 10 मीटर एयर पिस्टल स्पर्धा में 2021 टोक्यो ओलंपिक के लिए क्वालीफाई किया. अगस्त 2020 में मनु भाकर को राष्ट्रपति राम नाथ कोविंद ने एक वर्चुअल पुरस्कार समारोह में अर्जुन पुरस्कार से सम्मानित किया.

संदर्भ
------

1. ↑  "11वीं की स्टूडेंट मनु भाकर ने जीता गोल्ड". *जनसत्ता*. मूल से 5 मार्च 2018 को पुरालेखित. अभिगमन तिथि 6 मार्च 2018.
2. ↑  "'गोल्डन शूटर' मनु को कितना जानते हैं आप?". *BBC News हिंदी*. अभिगमन तिथि 2021-02-17.
3. ↑  D'Cunha, Zenia. "Young Guns: How India's investment in a junior shooting system post 2012 is striking gold". *Scroll.in* (अंग्रेज़ी में). अभिगमन तिथि 2021-02-17.
4. ↑  "Manu Bhaker", *Wikipedia* (अंग्रेज़ी में), 2021-01-18, अभिगमन तिथि 2021-02-17
5. ↑  D'Cunha, Zenia. "Young Guns: How India's investment in a junior shooting system post 2012 is striking gold". *Scroll.in* (अंग्रेज़ी में). अभिगमन तिथि 2021-02-17.
6. ↑  . गायब अथवा खाली `|title=` (मदद)
7. ↑  Sportstar, Team. "Manu Bhaker clinches Tokyo Olympics quota in 10m air pistol". *Sportstar* (अंग्रेज़ी में). अभिगमन तिथि 2021-02-17.
8. ↑  "National Sports Awards highlights: India's sporting best honoured in virtual ceremony". *Hindustan Times* (अंग्रेज़ी में). 2020-08-29. अभिगमन तिथि 2021-02-17.
**नासा-इसरो सिंथेटिक एपर्चर राडार या निसार मिशन (NASA-ISRO Synthetic Aperture Radar or NISAR)** दोहरी आवृत्ति वाले सिंथेटिक एपर्चर रडार उपग्रह को विकसित करने और लॉन्च करने के लिए नासा और इसरो के बीच एक संयुक्त परियोजना है। यह उपग्रह दोहरी आवृत्ति का उपयोग करने वाला पहला रडार इमेजिंग सैटेलाइट होगा और इसे धरती के प्राकृतिक प्रक्रियाओं को समझने के लिए रिमोट सेंसिंग में इस्तेमाल किया जाएगा।

विवरण
-----

नासा-इसरो सिंथेटिक एपर्चर रडार, या निसार उपग्रह, उन्नत रडार इमेजिंग का उपयोग करके पृथ्वी के अभूतपूर्व विस्तृत दृश्य प्रदान करेगा। यह पर्यावरण की गड़बड़ी, बर्फ-शीट के पतन और भूकंप, सूनामी, ज्वालामुखी और भूस्खलन जैसे प्राकृतिक खतरों सहित ग्रह की कुछ सबसे जटिल प्रक्रियाओं को मापने के लिए बनाया जा रहा है।

समझौते की शर्तों के तहत नासा मिशन के एल-बैंड सिंथेटिक एपर्चर रडार (एसएआर), विज्ञान डेटा के लिए एक उच्च दर संचार सबसिस्टम, जीपीएस रिसीवर्स, एक ठोस स्टेट रिकॉर्डर और पेलोड डेटा सबसिस्टम प्रदान करेगा। इसरो उपग्रह बस, एस बैंड सिंथेटिक एपर्चर रडार, लॉन्च वाहन और संबंधित लांच सेवाएं प्रदान करेगा।

निसार उपग्रह से एकत्र किए गए आंकड़ों से पृथ्वी की भूपर्पटी के विकास और अवस्था की जानकारी मिलेगी, वैज्ञानिकों को बेहतर ढंग से हमारे ग्रह की प्रक्रियाओं को समझने में मदद मिलेगी, जलवायु परिवर्तन, भविष्य के संसाधन, खतरों के प्रबंधन में सहायता मिलेगी। यह मिशन नासा और इसरो के बीच एक साझेदारी है।

उपग्रह डिज़ाइन एक बड़े परिनियोजन योग्य जाल एंटीना का उपयोग करेगा और दोहरी आवृत्ति एल बैंड और एस बैंड पर संचालित होगा। 12 मीटर के एपर्चर जाल परावर्तन को एस्ट्रो एयरोस्पेस, नॉर्थ्रॉप ग्रुमैन कंपनी द्वारा उपलब्ध कराया जायेगा। भारतीय लांच वाहन पर सैटेलाइट को भारत से लॉन्च किया जा सकता है। सैटेलाइट 3-अक्ष पर स्थिर रहेगा। उपग्रह को 3 साल के मिशन जीवन के साथ सूर्य-समकालिक कक्षा में लॉन्च करने की योजना है।  परियोजना ने डिजाइन सत्यापन चरण के पहले चरण को पारित कर लिया है और इसकी समीक्षा नासा द्वारा अनुमोदित की गई है।

पेलोड
-----

* एल-बैंड (24 सेंटीमीटर तरंग दैर्ध्य) पोलरिमीट्रिक सिंथेटिक एपर्चर राडार (नासा द्वारा उत्पादित किया जयेगा)
* एस-बैंड (12 सेंटीमीटर तरंग दैर्ध्य) पोलरिमीट्रिक सिंथेटिक एपर्चर राडार (इसरो द्वारा उत्पादित किया जायेगा)

इन्हें भी देखे
--------------


|  |  |
| --- | --- |
|   | ***अंतरिक्ष उड़ान प्रवेशद्वार*** |

सन्दर्भ
-------

1. 1 2 3  "Satellite Programme: NASA ISRO-Synthetic Aperture Radar". *World Meteorological Organization*. मूल से 10 अगस्त 2014 को पुरालेखित. अभिगमन तिथि 2 July 2014.
2. 1 2  "NISAR Mission". मूल से 21 जुलाई 2017 को पुरालेखित. अभिगमन तिथि 22 मई 2017.
3. ↑  "NASA-ISRO SAR Mission (NISAR)". *Jet Propulsion Laboratory*. मूल से 8 अगस्त 2014 को पुरालेखित. अभिगमन तिथि 2 July 2014.
4. ↑  "U.S. India to Collaborate on Mars Exploration, Earth-Observing Mission". *NASA*. Sep 30, 2014. मूल से 12 अप्रैल 2016 को पुरालेखित. अभिगमन तिथि 8 October 2014.
5. 1 2  "NASA-ISRO Synthetic Aperature Radar". *Jet Propulsion Laboratory*. मूल से 18 जनवरी 2017 को पुरालेखित. अभिगमन तिथि 24 January 2017.
6. ↑  "संग्रहीत प्रति". मूल से 3 अगस्त 2017 को पुरालेखित. अभिगमन तिथि 22 मई 2017.
7. ↑  "NASA-ISRO Synthetic Aperture Radar Radar Satellite (NI-SAR)". मूल से 8 दिसंबर 2015 को पुरालेखित. अभिगमन तिथि 2 July 2014.
8. 1 2  "Isro's instrument design passes Nasa review". *The Times of India*. मूल से 13 सितंबर 2015 को पुरालेखित. अभिगमन तिथि 2 July 2014.
**भारतीय राजनीतिक विभाग (आईपीडी)**, जिसे पहले **भारत सरकार के विदेशी और राजनीतिक विभाग** के रूप में जाना जाता था, ब्रिटिश भारत में एक सरकारी विभाग था। इसकी उत्पत्ति 13 सितंबर 1783 को ईस्ट इंडिया कंपनी के निदेशक मंडल द्वारा पारित एक प्रस्ताव से हुई थी; इसने एक ऐसे विभाग के निर्माण का आदेश दिया जो वॉरेन हेस्टिंग्स के प्रशासन पर उसके "गुप्त और राजनीतिक व्यवसाय" के संचालन में "दबाव को कम करने" में मदद कर सके।

1843 में, गवर्नर-जनरल एलेनबोरो ने प्रशासन में सुधार किया, सरकार के सचिवालय को चार विभागों - विदेश, गृह, वित्त और सैन्य में व्यवस्थित किया।

  

विदेशी विभाग के प्रभारी अधिकारी को "सरकार के बाहरी और आंतरिक राजनयिक संबंधों से संबंधित सभी पत्राचार के संचालन" का प्रबंधन करना था। इसके राजनीतिक अधिकारी सीमांत जिलों के नागरिक प्रशासन के लिए जिम्मेदार थे,और रियासतों के शासकों के लिए ब्रिटिश एजेंट के रूप में भी काम करते थे।

  

विभाग के "विदेशी" और "राजनीतिक" कार्यों के बीच अंतर किया गया; सभी "एशियाई शक्तियों" (भारत की देशी रियासतों सहित) के साथ संबंधों को "राजनीतिक" और सभी यूरोपीय शक्तियों के साथ संबंधों को "विदेशी" माना गया।

  

1948 में स्वतंत्रता के समय, ब्रिटिश भारत सरकार के विदेश और राजनीतिक विभाग को नए विदेश मंत्रालय और राष्ट्रमंडल संबंध मंत्रालय में बदल दिया गया था। बहुत कम संख्या में ब्रिटिश अधिकारी भारत सरकार के कर्मचारियों के रूप में काम करते रहे।

सन्दर्भ
-------

1. ↑  Coen, Sir Terence Creagh (1971). "1. Our subject". *The Indian Political Service: A Study in Indirect Rule* (अंग्रेज़ी में). London: Chatto & Windus. पपृ॰ 3–6. आई॰ऍस॰बी॰ऍन॰ 0-7011-1579-3.
2. ↑  Onley, James (2009). "The Raj reconsidered: British India's informal empire and spheres of influence in Asia and Africa". *Asian Affairs*. **40** (1): 44–62. आइ॰एस॰एस॰एन॰ 0306-8374. डीओआइ:10.1080/03068370802658666.
3. ↑  Onley, James (2009). "The Raj reconsidered: British India's informal empire and spheres of influence in Asia and Africa". *Asian Affairs*. **40** (1): 44–62. आइ॰एस॰एस॰एन॰ 0306-8374. डीओआइ:10.1080/03068370802658666.
4. ↑  "Hansard 11 December 1947". मूल से 3 मार्च 2016 को पुरालेखित. अभिगमन तिथि 11 सितंबर 2023.
**अरविन्द कुमार** (जन्म: ग्रेगोरी कैलेण्डर: जनवरी 17, 1930 / भारांग: पौष 27, 1851 -- 26 अप्रैल 2021), अपनी धर्मपत्नी **कुसुम कुमार** (जन्म: ग्रेगोरी कैलेण्डर: दिसम्बर 8, 1933 / भारांग: अग्रहायण 17, 1855) के साथ हिन्दी के प्रथम **समान्तर कोश** (थिसॉरस) के निर्माण करने के लिये जाने जाते हैं। उन्होने संसार का सबसे अद्वितीय द्विभाषी थिसॉरस तैयार किया। द पेंगुइन इंग्लिश-हिन्दी/हिन्दी-इंग्लिश थिसॉरस ऍण्ड डिक्शनरी अपनी तरह एकमात्र और अद्भुत भाषायी संसाधन है। यह किसी भी शब्दकोश और थिसारस से आगे की चीज़ है और संसार में कोशकारिता का एक नया कीर्तिमान स्थापित करता है। इतना बड़ा और इतने अधिक शीर्षकों उपशीर्षकों वाला संयुक्त द्विभाषी थिसॉरस और कोश इस से पहले नहीं था।

जीवनी
-----

**अरविन्द कुमार** का जन्म उत्तर प्रदेश के मेरठ नगर में हुआ। उनकी प्रारम्भिक शिक्षा मेरठ के नगरपालिका विद्यालय में हुई। सन 1943 में उनका परिवार दिल्ली आ गया। यहाँ उन्होने मैट्रिक किया। वे अंग्रेजी साहित्य में एमए हैं। सम्प्रति **केन्द्रीय हिन्दी संस्थान, आगरा**, की हिंदी लोक शब्दकोश परियोजना के अवैतनिक प्रधान संपादक हैं।

### कार्य

अरविन्द फ़िल्म पत्रिका माधुरी और सर्वोत्तम (रीडर्स डाईजेस्ट का हिन्दी संस्करण) के प्रथम सम्पादक थे। पत्रकारिता में उनका प्रवेश दिल्ली प्रेस समूह की पत्रिका सरिता से हुआ। कई वर्ष इसी समूह की अंग्रेजी पत्रिका कैरेवान के सहायक सम्पादक भी रहे। कला, नाटक और फ़िल्म समीक्षाओं के अतिरिक्त उनकी अनेक फुटकर कविताएंँ, लेख व कहानियाँ प्रतिष्ठित पत्र पत्रिकाओं में प्रकाशित हुई हैं।

### **काव्यानुवाद**

उनके काव्यानुवाद शेक्सपीयर के जूलियस सीजर का मंचन राष्ट्रीय नाट्य विद्यालय के लिये इब्राहिम अल्काजी के निर्देशन में हुआ। 1998 में जूलियस सीज़र का मंचन अरविन्द गौड़ के निर्देशन में शेक्सपियर नाटक महोत्सव (असम) और पृथ्वी थिएटर महोत्सव, भारत पर्यावास केन्द्र (इण्डिया हैबिटेट सेण्टर), में अस्मिता नाट्य संस्था ने किया। अरविन्द कुमार ने सिन्धु घाटी सभ्यता की पृष्ठभूमि में इसी नाटक का काव्य रूपान्तर भी किया है, जिसका नाम है - **विक्रम सैन्धव**।

### **पूर्व सम्पादक**

* सर्वोत्तम - रीडर्स डाइजेस्ट (1980-85)
* माधुरी (1963-1978)
* सहायक सम्पादक: दिल्ली प्रेस समूह (1963 तक)

बाहरी कड़ियाँ
-------------

* शब्दाचार्य अरविंद कुमार
* हिन्दी समांतर कोश: एक विराट प्रयास - हिन्दी ब्लॉगज़ीन निरंतर में समान्तर कोश के बारे में अनूप शुक्ला का आलेख।
* अरविन्द दम्पत्ति - साधना शब्दों की[*मृत कड़ियाँ*]
* कोश, समांतर कोश और पेगुइन इंग्लिश-हिंदी-हिंदी इंग्लिश थिसारस (वेबदुनिया)
* अरविन्द कुमार की रचनाएँ कविताकोश में
**छोटे सरकार** 1996 में बनी हिन्दी भाषा की फिल्म है। इसमें गोविन्दा और शिल्पा शेट्टी ने अभिनय किया है। यह संजीव कुमार की थ्रिलर सस्पेंस फिल्म *अनहोनी* से प्रेरित है।

संक्षेप
-------

अमर सक्सेना (गोविन्दा) एक व्यवसायी है और भारत के प्रतिष्ठित खेतान फैन्स लिमिटेड का प्रबंध निदेशक है। एक दिन बोर्ड मीटिंग से निकलते समय उसकी मुलाकात जगमोहन (कादर ख़ान) नाम के एक भिखारी से होती है, जो उसे रोहित कहता है। वह उसे अपनी बीमार पत्नी सीमा (शिल्पा शेट्टी) के पास घर लौटने के लिए कहता है। अमर रोहित होने से इनकार करता है। लेकिन वह उस पर दया करता है और उसे कुछ पैसे देता है, जिसे जगमोहन लेने से इनकार कर देता है। फिर अमर मदद करने की पेशकश करता है। वह अस्पताल जाता है और सीमा से मिलता है और उससे प्यार करने लगता है। 

वह नहीं जानता कि जगमोहन और सीमा सादे कपड़ों में पुलिस अधिकारी हैं। उन्हें अमर के चाचा राम कुमार सक्सेना (अवतार गिल) की हत्या के लिए उसे गिरफ्तार करने का काम सौंपा गया है। अपनी बुद्धि का उपयोग करते हुए, अमर अदालत को यह विश्वास दिलाने में कामयाब होता है कि उसका दिमाग ठीक नहीं है। इस तरह वह कैद से बच जाता है और पागलखाने में पहुंच जाता है। यहां से अमर को अपने जीवन का जायजा लेना होगा और यह पता लगाना होगा कि उसे उस हत्या के लिए किसने फंसाया है। साथ ही क्यों सीमा और जगमोहन उसे दोषी ठहराने के लिए इतने इच्छुक थे।

मुख्य कलाकार
------------

* गोविन्दा — अमर सक्सेना / रोहित
* शिल्पा शेट्टी — इंस्पेक्टर सीमा बेदी
* अरुणा ईरानी — अमर की चाची
* सदाशिव अमरापुरकर — डा. खुराना
* तेज सप्रू — बीरा
* कादर ख़ान — जगमोहन / एसीपी चन्द्र बेदी
* दिव्या दत्ता — मीना
* आसिफ़ शेख — लोबो
* अवतार गिल — राम कुमार सक्सेना
* दिनेश हिंगू — आर्मी ऑफिसर
* गुड्डी मारुति — डॉक्टर
* युनुस परवेज़ — वकील
* जूनियर महमूद — पागलखाने का मरीज
* जावेद ख़ान — पाण्डे

संगीत
-----

सभी गीत रानी मलिक द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "एक चुम्मा तू मुझको" | उदित नारायण, अलका यागनिक | 5:13 |
| 2. | "एक नया आसमां" | कुमार सानु, अलका यागनिक | 5:47 |
| 3. | "लड़की पटाले" | विनोद राठौड़, अलका यागनिक | 4:55 |
| 4. | "मैं आया हूँ" | बाली ब्रह्मभट्ट | 5:57 |
| 5. | "मुझे दिल का रोग" | अलका यागनिक | 4:13 |
| 6. | "सोचों ना ज़रा ये" | उदित नारायण, अलका यागनिक | 5:10 |

सन्दर्भ
-------

बाहरी कड़ियाँ
-------------

* *छोटे सरकार*  इंटरनेट मूवी डेटाबेस पर
**चौड़ा बाज़ार**, लुधियाना शहर का मुख्य और पुराना बाजार है। यह लुधियाना के एक व्यावसायिक केंद्र की तरह है।

इतिहास
------

चौड़ा बाजार 19वीं शताब्दी का एक पुराना बाजार है। कुछ पुरानी इमारतें अभी भी चौड़ा बाजार की सड़कों पर स्थित है। यह लुधियाना में सतलज नदी के तट पर स्थापित किया गया था। "चौड़ा बाजार" का अंग्रेजी में शाब्दिक अर्थ है 'वाइड मार्केट'। पहले बाज़ार की सड़कें विस्तृत रही होने से इसका नाम चौड़ा बाजार हो गया। लेकिन 21वीं सदी की जनसंख्या के अनुसार सड़कें बहुत ही संकीर्ण हैं। दिन में यहाँ से निकल पाना मुश्किल है, और फिर भी यहाँ लोगों की भीड़ लगी रहती है। हर रविवार एक विशेष और सबसे व्यस्त दिन होता है, जैसे बॉक्सिंग डे। सोमवार को ज्यादातर बाजार बंद रहता है। लुधियाना में एक कहावत है कि अगर कोई चीज़ कहीं भी उपलब्ध नहीं है तो यह केवल चौड़ा बाजार से ही मिल सकती है। पुराना लुधियाना शहर चौड़ा बाजार, दरेसी, पुराना बाजार और घास मंडी तक सीमित था। इससे पहले लोग घास मंडी से घास बेचते थे। आज यह थोड़ा अटपटा लग सकता है, लेकिन घास उस समय एक महत्वपूर्ण वस्तु थी क्योंकि अधिकांश परिवहन घोड़े संचालित गाड़ियों के माध्यम से किया जाता था और घोड़ों का पेट भरने के लिए उन को केवल घास खिलाया जाता था।

सन्दर्भ
-------

1. ↑  "Chaura Bazaar may feature in Guddu Dhanoa's next". The Times of India. Feb 26, 2011. मूल से 7 जुलाई 2012 को पुरालेखित. अभिगमन तिथि 18 मार्च 2017.
2. ↑  "Illegal structures: MC trains guns on Chaura Bazaar". The Times of India. Dec 29, 2009. मूल से 3 जनवरी 2013 को पुरालेखित. अभिगमन तिथि 18 मार्च 2017.

बाहरी कड़ियाँ
-------------

* चौरा बाजार विकिमपिया पर
* चौरा बाजार
**उच्चतर माध्यमिक प्रमाणपत्र (एचएससी)** या उच्च माध्यमिक स्कूल प्रमाणपत्र (एचएसएससी) और उच्चतर माध्यमिक शिक्षा प्रमाणपत्र (एचएसई) बांग्लादेश, भारत और पाकिस्तान में एक माध्यमिक शिक्षा योग्यता है।यह संयुक्त राज्य अमेरिका में हाई स्कूल के अंतिम वर्ष और यूनाइटेड किंगडम में जीसीई ए स्तर के बराबर है।

इतिहास
------

सोसाइटी फॉर प्रमोशन क्रिस्चियन नॉलेज (एसपीसीके) पहला संगठन था जिसने धार्मिक शिक्षा के साथ-साथ व्यावहारिक जरूरतों की शिक्षा के प्रसार के लिए ब्रिटिश सरकार के साथ काम किया। 1824 में, सार्वजनिक निर्देश की सामान्य समिति की स्थापना की गई और इसने भारतीय उपमहाद्वीप में नैतिक शिक्षा को शामिल करने का प्रस्ताव रखा। वुड्स एजुकेशन डिस्पैच के प्रस्ताव द्वारा 1854 में प्रत्येक प्रांत में सार्वजनिक निर्देश निदेशालय (डीपीआई) की स्थापना की गई थी।

  

हंटर आयोग, भारत का पहला शिक्षा आयोग था। उन्होंने "ए" कोर्स (साहित्य) और "बी" कोर्स (तकनीकी शिक्षा) शुरू करने का सुझाव दिया और निजी उद्यमिता के माध्यम से उच्च शिक्षा स्थापित करने और सरकारी कॉलेजों को संभागीय प्रबंधन के तहत रहने का मार्गदर्शन दिया। 1917 में सैडलर आयोग ने दो साल की विश्वविद्यालय शिक्षा को उच्च माध्यमिक शिक्षा के रूप में कॉलेजों में विलय करने का प्रस्ताव दिया था। 1944 में; सार्जेंट योजना में 11-17 वर्ष की आयु के बच्चों के लिए माध्यमिक शिक्षा का प्रस्ताव है।

शिक्षा प्रणाली को संशोधित करने के लिए अकरम खान समिति और अताउर रहमान खान आयोग की स्थापना 1947 और 1957 में लगातार की गई थी। परिणामस्वरूप, माध्यमिक स्तर के संस्थानों की परीक्षा आयोजित करने के लिए पूर्वी पाकिस्तान माध्यमिक शिक्षा बोर्ड की स्थापना की गई। इस बोर्ड को विभाजित कर दिया गया और अध्यादेश-1961 के अनुसरण में प्रत्येक प्रभाग में 6 बोर्ड स्थापित किए गए।

बांग्लादेश की आजादी के बाद सरकार ने सीधे तौर पर माध्यमिक और उच्च माध्यमिक शिक्षा को नियंत्रित किया और बड़ी संख्या में स्कूलों और कॉलेजों का राष्ट्रीयकरण किया। 1981 में सार्वजनिक निर्देश निदेशक (डीपीआई) के कार्यालय का नाम बदलकर माध्यमिक और उच्च शिक्षा निदेशालय (डीएसएचई) कर दिया गया।

अग्रिम पठान
-----------

* Mohsin Bashir, and Shoaib Ul-Haq, "Why madrassah education reforms don't work in Pakistan." *Third World Quarterly* (2019) 40#3 pp. 595-611.
* Muhammad Qasim Zaman, "Religious education and the rhetoric of reform: The madrasa in British India and Pakistan." *Comparative Studies in Society and History* 41.2 (1999): 294-323 online.

सन्दर्भ
-------

1. ↑  "Board Exam Date Sheet 2023: List Of States That Issued Board Exam Time Tables". *India.com* (अंग्रेज़ी में). 2022-12-28. अभिगमन तिथि 2023-01-05.
2. ↑  "Higher Secondary Education Definition". *Law Insider* (अंग्रेज़ी में). अभिगमन तिथि 2022-08-28.
3. ↑  "Hunter Commission - Banglapedia". *en.banglapedia.org*. अभिगमन तिथि 2022-08-29.
4. ↑  "Education Commission - Banglapedia". *en.banglapedia.org*. अभिगमन तिथि 2022-08-29.
5. ↑  "ইতিহাস - মাধ্যমিক ও উচ্চশিক্ষা অধিদপ্তর-". *www.dshe.gov.bd*. अभिगमन तिथि 2022-08-29.
6. ↑  Rahman, Mofijur; Ahmed, Syed Giasuddin (2010). *Dropout Rate in Secondary Level Education in Bangladesh: A Study of VAB Schools* (English में) (1st संस्करण). Bangladesh: The University Press Limited (UPL). आई॰ऍस॰बी॰ऍन॰ 9789845060103.सीएस1 रखरखाव: नामालूम भाषा (link)
**मखदूम सैयद मिन्हाजुद्दीन रास्ती गिलानी फिरदौसी** (1250-1381) सुहरावरदिया सिलसिले के सूफी संत थे। वह सैयद शेख शर्फुद्दीन येह्या मनेरी के शिष्य और मुरीद थे। उनकी मृत्यु फुलवारी शरीफ में हुई और उन्हें बिहार के पटना के फुलवारी शरीफ में तमतम पढ़ाव में दफनाया गया। उन्हें फुलवारीशरीफ आने वाले पहले सूफी संत के रूप में जाना जाता है।

प्रारंभिक जीवन और शिक्षा
------------------------

सैयद शाह मिन्हाजुद्दीन रस्ती गिलानी फिरदौसी का जन्म सैयद मिन्हाजुद्दीन रस्ती के रूप में सूफी संत सैयद शाह ताजुद्दीन रस्ती गिलानी के घर हुआ था, जो वर्ष 1250 में ईरान के गिलान में सूफी संत सैयद अब्दुर रहमान गिलानी के बेटे थे। 

उनकी पारिवारिक श्रृंखला सैयद अली मूसा रज़ा से लेकर सैयद इमाम तक जाती है। हुसैन. वह भारत पहुंचे और सूफी संत शरफुद्दीन याह्या मनेरी के शिष्य बन गए और सुहरावरदिया सिलसिले के तहत फिरदौसिया सिलसिले के मुरीद बन गए और शरफुद्दीन याहया मनेरी की खिलाफत प्राप्त की।

1. ↑  "पटना में हजरत मखदूम रास्ती का सालाना उर्स धूमधाम से मनाया गया, अकीदतमंदो की उमड़ी भीड़". *Prabhat Khabar*. 2022-07-28. अभिगमन तिथि 2023-10-13.
2. ↑  Shankhnad (2023-07-17). "हजरत मखदूम रास्ती का 657 वां सलाना उर्स धूम धाम से मना, अकीदतमंदो की उमड़ी भीड़". *Shankhnad* (अंग्रेज़ी में). अभिगमन तिथि 2023-10-13.
3. ↑  Tripathi, Pulin (2022-07-28). "हजरत मखदूम रास्ती का 651 वां सलाना उर्स धूम धाम से मना, अकीदतमंदो की उमड़ी भीड़". *BeforePrint News | Hyperlocal News Hindi* (अंग्रेज़ी में). अभिगमन तिथि 2023-10-13.
4. ↑  "अकीदतमंदों ने मजार पर चादरपोशी कर दुआ मांगी". *Hindustan*. अभिगमन तिथि 2023-10-13.
**कहता है दिल बार बार** 2002 में बनी हिन्दी भाषा की फिल्म है। यह राहुल ढोलकिया द्वारा निर्देशित है और इसमें जिमी शेरगिल, किम शर्मा और परेश रावल हैं।

संक्षेप
-------

रणछोड़ राय पटेल (परेश रावल) एक अहंकारी एवं स्व-निर्मित गुजराती व्यक्ति है जो वर्षों पहले भारत से आकर न्यूयॉर्क क्षेत्र में बस गया था। उन्होंने अपने करियर की शुरुआत शौचालयों और गंदे कपड़ों की सफाई से की। फिर एक रेस्तरां में काम करना शुरू कर दिया। इसके बाद उन्होंने एक रेस्तरां खरीदने के लिए पर्याप्त पैसे बचाए और फिर अंततः बारह रेस्तरां के मालिक बन गए। वह एक बेहद सफल रियल-एस्टेट दिग्गज बन गया और उसका घमंड इतना बड़ा हो गया कि उसने खुद को "द रोजर पटेल" कहना शुरू कर दिया है। 

उसने कमला (नीना कुलकर्णी) से शादी की और वे जल्द ही दो प्यारी बेटियों, नम्रता और रितु के माता-पिता बन गए। जब लड़कियाँ बड़ी हो जाती हैं, तो रोजर नम्रता के लिए प्रेम नाम के एक पेशेवर पटेल व्यक्ति से शादी की व्यवस्था करता है। वह भी काफी संपत्ति का मालिक है। वहीं रितु पटेल (किम शर्मा), एक डॉक्टर, बताती है कि वह अपने जीवनसाथी सुन्दर कपूर (जिमी शेरगिल) से मिल चुकी है। वह कुछ हद तक पंजाबी और कुछ हद तक मद्रासी है और निश्चित रूप से पटेल नहीं है। वह ना ही किसी संपत्ति का मालिक है।

मुख्य कलाकार
------------

* परेश रावल — रणछोड़ राय पटेल
* जिमी शेरगिल — सुन्दर कपूर
* किम शर्मा — रितु पटेल
* जॉनी लीवर — नटवर
* रंजीत — अधिकारी
* नीना कुलकर्णी — कमला पटेल
* दिनेश हिंगू — शराबी
* सुधा ग्रोवर — श्वेता पटेल

संगीत
-----

सभी गीत समीर द्वारा लिखित; सारा संगीत जतिन-ललित द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "दीवानों को पता है" | उदित नारायण, साधना सरगम | 4:59 |
| 2. | "आसमां से चाँद लाऊँ" | शान | 5:10 |
| 3. | "ढोल बजे" | उदित नारायण, कविता कृष्णमूर्ति | 5:11 |
| 4. | "इण्डिया से आया" (संस्करण 1) | अदनान सामी | 5:06 |
| 5. | "जाने कब अनजाने" | कुमार सानु, कविता कृष्णमूर्ति | 5:01 |
| 6. | "इण्डिया से आया" (संस्करण 2) | ललित पंडित | 5:07 |
| 7. | "डिकरी अमारी" | उदित नारायण, श्रद्धा पंडित | 4:17 |
| 8. | "लाइफ़ इज़ ब्यूटीफुल" (वाद्य संगीत) | — | 4:59 |

सन्दर्भ
-------

1. ↑  "'रईस' के डायरेक्टर ने शाहरुख के सपोर्ट में कहा- 'इन धर्मांधों को कोई चुप कराए'". 16 दिसम्बर 2022. अभिगमन तिथि 6 अक्टूबर 2023.

बाहरी कड़ियाँ
-------------

* *कहता है दिल बार बार*  इंटरनेट मूवी डेटाबेस पर
छात्र ऋण एक प्रकार का वित्तीय समर्थन होता है जो छात्रों को उच्च शिक्षा के लिए धन प्रदान करता है। इसका मुख्य उद्देश्य छात्रों को उनकी शिक्षा संबंधित खर्चों को पूरा करने में मदद करना होता है, जैसे कि कॉलेज फीस, अध्ययन सामग्री, आवास, और अन्य संबंधित खर्च। छात्र ऋण छात्रों को आर्थिक सहायता प्रदान करते हैं, ताकि वे उच्च शिक्षा प्राप्त कर सकें और अपने करियर की शुरुआत कर सकें। यह लेख कई प्रमुख देशों में छात्र ऋण प्रणाली के अंतर पर प्रकाश डालता है।

ऑस्ट्रेलिया
-----------

ऑस्ट्रेलिया में तृतीयक छात्र स्थानों को आमतौर पर एचईसीएस-सहायता योजना के माध्यम से वित्त पोषित किया जाता है। यह फंडिंग ऋण के रूप में है जो सामान्य ऋण नहीं है। उन्हें कर योग्य आय के आधार पर स्लाइडिंग स्केल का उपयोग करके, पूरक कर के माध्यम से समय के साथ चुकाया जाता है। परिणामस्वरूप, ऋण का पुनर्भुगतान केवल तभी किया जाता है जब पूर्व छात्र के पास पुनर्भुगतान के लिए आय हो। शीघ्र चुकौती पर छूट उपलब्ध है. यह योजना नागरिकों और स्थायी मानवीय वीज़ा धारकों के लिए उपलब्ध है। जीवनयापन व्यय के लिए साधन-परीक्षित छात्रवृत्तियाँ भी उपलब्ध हैं। स्वदेशी छात्रों के लिए विशेष सहायता उपलब्ध है।

इस बात की आलोचना की गई है कि एचईसीएस-हेल्प योजना स्नातक होने के बाद लोगों को देश छोड़ने के लिए प्रोत्साहन देती है, क्योंकि जो लोग ऑस्ट्रेलियाई टैक्स रिटर्न दाखिल नहीं करते हैं, वे कोई भुगतान नहीं करते हैं।

1. ↑  "Student Aid on the Web". *Studentaid.ed.gov*. अभिगमन तिथि 2012-04-24.
2. ↑  "छात्र पर्सनल ऋण". अभिगमन तिथि सितम्बर 22, 2023.
3. ↑  "शिक्षा लोन". *बैंक ऑफ़ बरोदा वेब*. अभिगमन तिथि सितम्बर 22, 2023.
4. ↑  "आर्टफुल डॉजर्स के लिए निःशुल्क यूनी". *आस्ट्रेलियाई लोगों को स्नातक स्तर की पढ़ाई के बाद देश छोड़ने के लिए प्रोत्साहन*.
**हारुन रॉबर्ट** (जन्म २८ दिसंबर १९७८), जिन्हें पेशेवर रूप से **रॉब** के नाम से जाना जाता है, एक भारतीय पेशेवर कलाकार, यूट्यूबर और टीवी व्यक्तित्व हैं। वे पोगो पर प्रसारित लोकप्रिय टीवी शो *मैड* के होस्ट और क्रिएटिव डायरेक्टर थे।

वे वर्तमान में यूट्यूब अपने चैनल *मैड स्टफ विद रॉब* और और इंस्टाग्राम पर "artguyrob" के साथ और डिज्नी इंडिया के नए शो *इमेजिन दैट* पर भी सक्रिय हैं। वे छोटे बच्चों को एक कल्पनाशील करियर बनाने के लिए रचनात्मक विचारों के मामले में अपनी प्रतिभा को बाहर करने के लिए प्रसिद्ध थे।[]

करियर
-----

रॉब एक प्रशिक्षित एनीमेशन फिल्म निर्माता हैं, और मुंबई में एक स्टूडियो में बच्चों के चैनलों के लिए एनिमेटेड सामग्री डिजाइन करने का काम करते थे। वे राष्ट्रीय डिजाइन संस्थान, अहमदाबाद और कॉलेज ऑफ आर्ट, दिल्ली के पूर्व छात्र हैं। उन्होंने मैड के प्रोडक्शन को डिजाइन करने के लिए संपर्क किया, जिसे बाद में उन्होंने होस्ट और निर्देशन करना शुरू किया। उन्होंने २०१४ तक इस शो को होस्ट किया। उन्होंने २०११ से चैनल के लिए *मैजिकस्कूल* नामक एक इंटरेक्टिव मैजिक शो की भी मेजबानी की। इसके बाद उन्होंने मैडस्टफविथरॉब नामक एक यूट्यूब चैनल बनाने के लिए सोनी म्यूजिक के साथ भागीदारी की। वे बच्चों के लिए कार्यशालाओं का भी आयोजन करता है और एक भित्तिचित्र कलाकार हैं।

२०१५ में उन्होंने भारतीय रैपर बादशाह के साथ संगीत एल्बम 'डीजे वाले बाबू' के एक संस्करण में भी अभिनय किया। २०१७ में उन्होंने वायकॉम १८ के *चकाचक मुंबई* प्रोजेक्ट के हिस्से के रूप में अंधेरी, मुंबई में जोग फ्लाईओवर को चित्रित किया, और विंडमिल के ब्रांड एंबेसडर बने, बच्चों के लिए भारत का पहला अंतर्राष्ट्रीय उत्सव। ४ फरवरी २०१८ को उन्होंने अपने व्लॉग्स को प्रदर्शित करने के लिए यूट्यूब पर एक और चैनल "रॉब इन द हुड" चालू किया। २०२० में रॉब ने डिज्नी इंडिया के साथ मिलकर *इमेजिन दैट* नामक एक नया शो बनाया, जिसमें वे दैनिक उपयोग की सामग्री का उपयोग करके मज़ेदार कलात्मक वस्तुओं को बनाने के लिए उपयोग की जाने वाली तकनीकों का प्रदर्शन करता है और उपयोगी सलाह प्रदान करते हैं।[]

संदर्भ
------

1. ↑  "Rob Answers Fan Questions #AskRob". *YouTube* (अंग्रेज़ी में). अभिगमन तिथि 2021-12-13.
2. ↑  "Theme: Order in Chaos". TEDxIITBHU. मूल से 29 March 2015 को पुरालेखित. अभिगमन तिथि 22 May 2017.
3. ↑  "It's a M.A.D. world". *The Hindu*. मूल से 22 May 2017 को पुरालेखित. अभिगमन तिथि 22 May 2017.
4. ↑  "Art in a M.A.D. world". *Mint*. अभिगमन तिथि 22 May 2017.
5. ↑  "Mad About Art And Craft". The Hans India. मूल से 18 August 2016 को पुरालेखित. अभिगमन तिथि 22 May 2017.
6. ↑  "POGO launches Magicskool". Sify. मूल से 5 June 2017 को पुरालेखित. अभिगमन तिथि 22 May 2017.
7. ↑  "Sony Music launches an online channel for children". *The Times of India*. अभिगमन तिथि 22 May 2017.
8. ↑  "Rob and his art mob". *The Hindu*. मूल से 28 November 2016 को पुरालेखित. अभिगमन तिथि 22 May 2017.
9. ↑  "Youtube goes MAD". *The New Indian Express*. अभिगमन तिथि 22 May 2017.
10. ↑  "Painting the sky red". *The Tribune*. मूल से 13 November 2016 को पुरालेखित. अभिगमन तिथि 22 May 2017.
11. ↑  "Street smart". *India Today*. मूल से 22 May 2017 को पुरालेखित. अभिगमन तिथि 22 May 2017.
12. ↑  "He can work magic on canvas". *The Hindu*. अभिगमन तिथि 22 May 2017.
मार्टिन गार्डनर
**मार्टिन गार्डनर** (21 अक्टूबर 1914 – 22 मई 2010)[1] अमेरिका के गणित एवं विज्ञान लेखक थे। वे मनोरंजक गणित के लेखन के विशेषज्ञ थे।
नवीन युग में गणित को लोकप्रिय बनाने में जितना काम मार्टिन गार्डनर ने किया शायद उतना किसी और ने नही किया। इन्होने साईंटिफिक अमेरिकन नामक मैगज़ीन में मनोरंजनात्मक गणित पर एक स्तम्भ लिखना शुरू किया। इन लेखों मे बहुत सारे लेख पहेलियों के बारे में होते थे। यह बहुत ज्ञानवर्धक और मनोरंजक थे। मार्टिन गार्डनर ने आगे चल कर कई पुस्तकें भी लिखीं जिसमें कई पहेलियों के बारे में थीं। इनमे से अच्छी पुस्तकें निम्न हैं-

* Mathematical puzzles and diversions;
* More mathematical puzzles and diversions;
* Further mathematical diversions;
* mathematical carnival;
* Mathematics magic and mystery;
* Entertaining mathematical rules;
* Science fiction, puzzle tales;
* Aha! gotcha, paradoxes to puzzle and delight.

मार्टिन गार्डनर ने न केवल पहेलियों के बारे में किताबें लिखीं पर विज्ञान के कुछ पहलुवों के बारे में भी लिखा है। इनमे से कुछ किताबें अलग अलग नाम से प्रकाशित की गयीं हैं। मैं नही कह सकता कि ऐसा क्यों किया गया पर इसके कारण कुछ भ्रम अवश्य पैदा होता है। इस तरह की कुछ अच्छी पुस्तकें हैं,

* The Ambidextrous Universe.
* Science: Good, Bad, and Bogus यह Fads and Fallacies in the Name of Science नामक किताब का नया रूपान्तर है। इसमें ये ESP और UFO के अन्धविश्वास को दूर करते हैं।
* The Relativity Explosion. यह Relativity for the Million नामक किताब का नया रूपान्तर है।

मार्टिन गार्डनर की पहेलियों पर तथा विज्ञान पर लिखीं पुस्तकें बहुत आसान भाषा में, सरल तरीके से लिखी गयी हैं और पढ़ने लायक हैं। पर उनकी कुछ और किताबें जो कि दर्शन पर लिखी गयीं हैं, उनके बारे में यह नहीं कहा जा सकता है। इनमे से कुछ पुस्तकें निम्न हैं,

* The whys of a Philosophical Scrivener; और
* The Night is Large.

स्रोत्र
-------

* पहेलियां और मार्टिन गार्डनर (उन्मुक्त)
* मनोरंजात्मक गणित के जनक – मार्टिन गार्डनर को सलाम Archived 2010-06-03 at the Wayback Machine
**न्यू कूच बिहार** पूर्वोत्तर फ्रंटियर रेलवे की बरौनी-गुवाहाटी लाइन के न्यू जलपाईगुड़ी-न्यू बोंगाईगांव सेक्शन पर एक जंक्शन स्टेशन है। यह भारतीय राज्य के पश्चिम बंगाल में कूचबिहार जिले में कूचबिहार शहर की सेवा करता है। यह अलीपुरद्वार रेलवे डिवीजन पर स्थित है।

इतिहास
------

यह कूचबिहार की पहली रेलवे थी, जब कूच बिहार स्टेट रेलवे ने १९०१ में संकीर्ण गेज गीतिदाहा-जेन्टी लाइन का निर्माण किया था। बाद में यह मीटर गेज अलीपुरद्वार-बामन्हाट-गोलोकगंज लाइन पर था। जब असम लिंक परियोजना ने उत्तरी बंगाल के माध्यम से लिंक का निर्माण किया, तो उसने लंबे समय तक नई जलपाईगुड़ी-अलीपुरद्वार-समुतला रोड लाइन का उपयोग किया।

नया कूचबिहार स्टेशन आया जब ब्रॉड गेज न्यू जलपाईगुड़ी-बारौनी-गुवाहाटी लाइन के न्यू बोंगाईगांव सेक्शन १९६६ में रखा गया था।

विभाजन से पहले कूचबिहार से धुबरी से गुटलादाहा और गोलोकगंज के माध्यम से एक रेलवे लिंक था। बामनहाट और गोलोकगंज के बीच बांग्लादेश के माध्यम से इस मार्ग का कुछ हिस्सा पारित हो गया। दो स्टेशन पैट्सवारी और सोनाहाट थे जो बांग्लादेश में थे, ये विभाजन के बाद भी काम करते थे। हालांकि, सत्तर के दादधर में रेल-सह-सड़क पुल के पतन ने उस लिंक को समाप्त कर दिया। अब पुल को पुनर्निर्मित किया गया है और न्यू मेयरगुरी-जोगघोपा रेल परियोजना के तहत, तुफंगुंज और बॉक्सिरहाट के माध्यम से पूरी तरह से भारतीय क्षेत्र के माध्यम से एक नया ब्रॉड-गेज ट्रैक रखा गया है। कूचबिहार के माध्यम से धुबरी-न्यू जलपाईगुड़ी इंटर-सिटी एक्सप्रेस फरवरी 2012 में पेश किया गया था। मथभंगा के माध्यम से न्यू कूच बिहार से न्यू जलपाईगुड़ी तक एक नया रेलवे लिंक शीघ्र ही खोला गया।

सुविधाएं
--------

न्यू कूच बिहार रेलवे स्टेशन का पूरा यौगिक रेलटेल द्वारा प्रदान की गई मुफ्त हाई-स्पीड वाई-फाई सेवाओं से लैस है। नई सुविधाओं में एक खाद्य लाउंज, बच्चों के क्षेत्र, वातानुकूलित छात्रावास और एक वातानुकूलित ऊपरी वर्ग प्रतीक्षा कक्ष शामिल हैं। यात्रियों के बीच गतिशीलता बढ़ाने के लिए विशेष रूप से शारीरिक रूप से चुनौतीपूर्ण व्यक्तियों, मंच 1, 2, 3 और 4 में लिफ्ट स्थापित किए गए हैं। एक एस्केलेटर भी मंच 1 में स्थापित किया गया है। शौचालय अब आधुनिक सैनिटरी फिटिंग से लैस हैं और नर, मादा और शारीरिक रूप से चुनौतीपूर्ण के लिए विशेष सुविधाएं हैं। स्टेशन में कई पे-एंड-उपयोग शौचालय हैं। महिलाओं के लिए विशेष प्रतीक्षा हॉल भी बनाया गया है।आई.आर.सी.टी.सी. शयनकक्ष के कमरे की ऑनलाइन बुकिंग प्रदान करता है और ऑनलाइन खाद्य आदेश की अनुमति देता है। विभिन्न प्लेटफार्मों को जोड़ने वाले पुलों पर हैं। सभी प्लेटफार्मों में कई खाद्य और समाचार पत्रो स्टाल हैं।

विद्युतीकरण
-----------

केंद्रीय रेल मंत्री ने न्यू जलपाईगुड़ी और नई कूच बिहार के बीच 126 किमी (78 मील) लंबे विद्युतीकृत खंड की घोषणा की। उत्तरी फ्रंटियर रेलवे ने प्रदूषण मुक्त तरीके से कार्य को प्रदान करने में एक महत्वपूर्ण उपलब्धि बनाई है। कोविड -19 महामारी के बावजूद रेलवे विद्युतीकरण वित्तीय वर्ष 2020-21 के दौरान कुल 334 किमी (208 मील) ट्रैक के विद्युतीकरण को पूरा कर लिया गया है। उत्तर फ्रंटियर रेलवे के विभिन्न वर्गों में काम तेजी से किया जा रहा था। पूर्ववर्ती रेलवे की रेलवे सुरक्षा आयुक्त द्वारा विद्युतीकरण का निरीक्षण किया गया था। 2021 की शुरुआत में टेस्ट रन आयोजित किए गए हैं। सितंबर 2021 मे, स्टेशन पूरी तरह से विद्युतीकृत है और इलेक्ट्रिक ट्रेन सेवा का इंतजार कर रही है।

संदर्भ
------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
**अर्चना भट्टाचार्य** (जन्म 1९४८) एक भारतीय भौतिक विज्ञानी है। वह योण क्षेत्र भौतिकी, जीओमैग्नेटिज्म और अंतरिक्ष मौसम के क्षेत्र में माहिर हैं। वह भारतीय संचार संस्थान, नवी मुंबई के निदेशक है।

शिक्षा
------

डॉ भट्टाचार्य ने १९६७ और १९६९ में दिल्ली विश्वविद्यालय से भौतिकी में बीएससी (ऑनर्स) और एमएससी की। उन्होंने राष्ट्रीय विज्ञान प्रतिभा छात्रवृत्ति (१९६४-६९) भी आयोजित की थी। उन्हेंने नॉर्थवेस्टर्न यूनिवर्सिटी (१९७५) से भौतिकी में पीएचडी की डिग्री प्राप्त की।

व्यवसाय
-------

डॉ भट्टाचार्य १९७८ में भारतीय भौगोलिकता संस्थान (आईआईजी), मुंबई में काम किया। उन्होंने १९८६-८७ के दौरान इलिनोइस विश्वविद्यालय में, यूआरबीएन-शेंपेना के समूह के साथ काम किया और १९९८-२००० के दौरान वह मैसाचुसेट्स, यूएसए में वायुसेना अनुसंधान प्रयोगशाला में वरिष्ठ एनआरसी निवासी अनुसंधान सहयोगी थे। वह २००५-२०१० के दौरान आईआईजी के निदेशक थी। वर्तमान में, वह आईआईजी में एक एमेरिटस वैज्ञानिक है।

पुरस्कार और सम्मान
------------------

* २००८ में भारतीय भूभौतिकीय संघ द्वारा प्रोफेसर के आर रामनाथन मेमोरियल व्याख्यान और पदक
* डॉ केएस कृष्णन स्वर्ण पदक दिल्ली विश्वविद्यालय द्वारा १९६९ में
* फ़ेलोशिप इंडियन एकेडमी ऑफ साइंसेज और नेशनल एकेडमी ऑफ साइंसेज की

सन्दर्भ
-------

1. ↑  "IAS- Archana Bhattacharyya". मूल से 13 April 2017 को पुरालेखित. अभिगमन तिथि March 15, 2014.
2. 1 2  "INSA - Archana Bhattacharyya". मूल से 15 March 2014 को पुरालेखित. अभिगमन तिथि March 15, 2014.
**कैथ्रीन पेट्रीसिया** संयुक्त राज्य नौसेना रिजर्व में नासा की अंतरिक्ष यात्री और कप्तान हैं, जिन्होंने दो अंतरिक्ष शटल मिशनों पर उड़ान भरी है। उनका जन्म २६ अगस्त १९५९ को अलबामा में हुआ था। उन्होंने १९७३ में सेंट पायस एक्स कैथोलिक एलीमेंटरी स्कूल, मोबाइल, अलबामा से अपनी स्कूल की पढाई पूरी की। उन्होंने १९९१ में संयुक्त राज्य अमेरिका नौसेना अकादमी से इंजीनियरिंग और प्रबंधन में अपनी बैचलर ऑफ साइंस की डिग्री प्राप्त की और १९९१ में फ्लोरिडा इंस्टीट्यूट ऑफ टेक्नोलॉजी से स्पेस टेक्नालॉजी में उनकी मास्टर ऑफ साइंस डिग्री हासिल की।

कैथ्रीन पेट्रीसिया
उन्होंने मई १९८९ को कैनेडी स्पेस सेंटर में काम करना शुरू किया, पहले उन्होंने ओर्बिटर प्रसंस्करण सुविधा 3 सक्रियण अभियंता के रूप में और बाद में लॉकहीड स्पेस ऑपरेशंस कंपनी के लिए स्पेस शटल ऑर्बिटर मैकेनिकल सिस्टम इंजीनियर के रूप में कार्य किया। १९९१ में उन्हें स्पेस शटल टेस्ट प्रोजेक्ट इंजिनियर (टीपीई) के रूप में प्रमाणित किया गया था और एक्स्ट्राहेइक्युलर मोबिलिटी यूनिट्स (स्पेसेसट्स) और रूसी ऑर्बिटर डॉकिंग सिस्टम के चेकआउट का नेतृत्व किया गया था। १९९४ में उन्हें अंतरिक्ष शटल ऑर्बिटर तंत्र के पर्यवेक्षक के रूप में नियुक्त किया गया और पैड स्विंग शस्त्र का शुभारंभ किया गया। दिसंबर १९९४ में नासा द्वारा चयनित, हायर ने मार्च १९९५ में जॉनसन स्पेस सेंटर को रिपोर्ट किया। प्रशिक्षण के एक वर्ष के बाद, उन्होंने अंतरिक्ष यान कम्युनिकेटर (कैपकोम) के रूप में मिशन नियंत्रण में काम किया। उन्होंने एसटीएस -90 न्यूरोलैब (१९९८) पर मिशन स्पेशलिस्ट -2 के रूप में उड़ान भरी और अंतरिक्ष में ३८१ घंटे तक लॉग इन किया। वह शटल एवियोनिक्स एकत्रीकरण प्रयोगशाला (सेल), शटल पेलोड्स और फ्लाइट क्रू उपकरण के लिए अंतरिक्ष यात्री कार्यालय की लीड के रूप में सेवा की थी। कैनेडी स्पेस सेंटर ऑपरेशंस के लिए अंतरिक्ष यात्री सहायता कार्मिक (एएसपी) टीम को किराए पर दिया गया था। वह तब अंतरिक्ष शटल मिशन एसटीएस -130 के मिशन स्पेशलिस्ट के रूप में इंटरनेशनल स्पेस स्टेशन की तरफ आ गई।
एसटीएस -90 न्यूरोलैब (१७ अप्रैल - ३ मई १९९८) १६ दिवसीय स्पैकेलाब उड़ान के दौरान, स्पेस शटल कोलंबिया पर सात सदस्यीय चालक दल ने २६ जीवन विज्ञान प्रयोगों के लिए प्रयोगात्मक विषयों और ऑपरेटरों दोनों के रूप में कार्य किया, मस्तिष्क और तंत्रिका तंत्र पर माइक्रोग्राविटी के प्रभावों पर ध्यान केंद्रित किया। एसटीएस -109 उड़ान ने पृथ्वी को २५६ बार कक्षा दिया और ६.३ मिलियन मील तक कवर किया। एसटीएस -130 (८ फरवरी, २०१० - २१फरवरी, २०१०) वह अंतरिक्ष यात्री मिशन एसटीएस -130 के मिशन स्पेशलिस्ट के रूप में इंटरनेशनल स्पेस स्टेशन की यात्रा भी कर चुकी है।

सन्दर्भ
-------

1. ↑  Interview on Go Navy Radio 2004
2. ↑   Spacefacts biography of Kathryn P. Hire
**सकित्सु गिरजाघर** जापान के कुमामोटो प्रांत के अमाकुसा शहर में एक गिरजाघर है।

इसे पहली बार 1888 में निर्मित किया गया था। 1934 में इसे पुनर्निर्मित किया गया और अपने वर्तमान स्थान पर ले जाया गया। इसे 2018 में शेष सकित्सु गांव के साथ विश्व धरोहर स्थल के रूप में अंकित किया गया था। यह *हिडन क्रिश्चियन साइट्स इन नागासाकी रीजन* नामक विश्व धरोहर स्थल का हिस्सा है, और नागासाकी प्रांत के बाहर इस विश्व धरोहर स्थल का एकमात्र स्थान है।

इतिहास
------

1569 में पुर्तगाली मिशनरी लुइस डी अल्मेडा ने सकित्सु, एक छोटे से मछली पकड़ने वाले गांव का दौरा ने किया था। 1596 में जापान में टोयोटोमी हिदेयोशी द्वारा ईसाई धर्म पर प्रतिबंध लगा दिया गया था, लेकिन अधिकांश स्थानीय आबादी पहले ही परिवर्तित हो चुकी थी। प्रतिबंध के बावजूद सकित्सु के कई निवासियों ने गुप्त में अपने धर्म का पालन जारी रखा। 16वीं शताब्दी के दौरान सकित्सु के कईं निवासियों ने ईसाई पूजा के लिए ईसाई भक्ति की वस्तुओं के बजाय रोजमर्रा की घरेलू वस्तुओं का उपयोग करना शुरू कर दिया। 16वीं शताब्दी के दौरान सकित्सु अमाकुसा शहर में गुप्त ईसाइयों का केंद्र बन गया। सकित्सु में पहला चर्च 1888 में खोला गया था, लेकिन चर्च का जीर्णोद्धार किया गया और 1934 में उसके वर्तमान स्थान पर ले जाया गया। फ्रांसीसी मिशनरी ऑगस्टिन हैल्बआउट ने नवीकरण को वित्तपोषित किया और पूर्व ग्राम प्रधान के परिसर को नए चर्च के लिए भूमि के रूप में खरीदा।

2018 में इसे *हिडन क्रिश्चियन साइट्स इन नागासाकी रीजन* नामक यूनेस्को विश्व धरोहर स्थल के हिस्से के रूप में अंकित किया गया था। सकित्सु चर्च और पास के सकित्सु गांव, दोनों को छिपे हुए ईसाइयों द्वारा पोषित एक विशिष्ट धार्मिक परंपरा के संरक्षण के लिए इसे अंकित किया गया था।

वास्तुकला
---------

सकित्सु चर्च को गोथिक डिजाइन के साथ बनाया गया था। डिजाइन तेत्सुकावा योसुके द्वारा किया गया था और इसका निर्माण लकड़ी और कंक्रीट का उपयोग करके किया गया था। गिरजाघर की छत पर ऊंचे मीनारें और इसके आंतरिक भाग में फर्श तातामी का है। चर्च की वेदी एक फुमी-ए (एक ईसाई तस्वीर, जिस पर संदिग्ध ईसाइयों द्वारा कदम रख कर उनका परीक्षण किया जाता था) के पूर्व स्थल पर रखी गई है।

संदर्भ
------

1. ↑  "Sakitsu Village in Amakusa | Hidden Christian Sites in the Nagasaki Region". *kirishitan.jp*. अभिगमन तिथि 2021-11-14.
2. 1 2  Centre, UNESCO World Heritage. "Hidden Christian Sites in the Nagasaki Region". *UNESCO World Heritage Centre* (अंग्रेज़ी में). अभिगमन तिथि 2021-11-14.
3. 1 2  TOKYO, COPYRIGHT © KYUSHU ×. "Sakitsu-Tenshudo Church | KYUSHU x TOKYO (JAPAN)". *www.kyushuandtokyo.org* (अंग्रेज़ी में). अभिगमन तिथि 2021-11-14.
4. ↑  "Amakusa, Sakitsu Village". *ana.co.jp*. 2021-11-14.
5. ↑  "Amakusa Islands". *www.japan-guide.com* (अंग्रेज़ी में). अभिगमन तिथि 2021-11-14.
6. ↑  "Sakitsu Church | Sightseeing". *kumamoto.guide*. अभिगमन तिथि 2021-11-14.
7. ↑  "Sakitsu Village in Amakusa｜Hidden Christian Sites in the Nagasaki Region". *kyoukaigun.jp*. अभिगमन तिथि 2021-11-14.
**कलविंकक** (common nightingale या, केवल nightingale , वैज्ञानिक नाम : *Luscinia megarhynchos*) एक छोटा पक्षी है जो अपनी मधुर गान के लिये प्रसिद्ध है। यह ईरान के साहित्योद्यान का प्रसिद्ध गायक पक्षी है। इसको ईरान में ठीक ही 'बुलबुल हजार दास्ताँ' का नाम मिला है, क्योंकि वह बिना दम तोड़े, लगातार, घंटे-घंटे भर तक गाता है। वह कई प्रकार से, भारत के लाल दुमवाले बुलबुल से भिन्न पक्षी है। वह कीटभक्षी है जो भारत की ओर नहीं आता, परंतु भारत के शौकीन लोग इसे बाहर से मँगवाते हैं और पिंजरों में पालते हैं।

परिचय
-----

यह अपने मधुर स्वर के कारण उर्दू-फारसी के कवियों द्वारा साहित्य में अमर हो गया है। यह अरब और ईरान में 'बुलबुल हजार दास्ताँ' तथा यूरोप में 'नाइटिंगेल' के नाम से प्रसिद्ध है। कविकल्पना के अनुसार मादा बुलबुल विरह से व्याकुल होकर अपने सीने को काँटों से दबाकर गाती है। किंतु वास्तविकता यह है कि अन्य पक्षियों के जोड़ा बाँधने के समय नर ही नारी को रिझाने के लिए बहुत-बहुत मीठे स्वर में बोलता है।

यह यूरोप के दक्षणी भाग में पर्याप्त संख्या में मिलता है, परंतु उत्तरी भाग में बहुत कम या बिल्कुल नहीं दिखाई पड़ता। इसकी कई जातियाँ हैं जिनमें ल्युसीनिया मेगारिंका (Luscinia megarhynchos) सबसे प्रसिद्ध है। यह जाड़ों में ईरान, अरब, न्यूबिया, अबोसीनिया, अल्जीरिया तथा गोल्ड कोस्ट तक पहुँच जाता है। कलविंकक छोटा सा चार पाँच इंच लंबा पक्षी है, जिसके नर और मादा एक ही तरह के होते हैं। इसके शरीर का ऊपरी कत्थई और नीचे का राखीपन लिए सफेद रहता है। सीने का रंग गाढ़ा और दुम का चटक तथा चमकीला होता है। 

दूसरा कलविंकक (ल्युसीनिया, फ़िलोमैला, Lucinia philomela) पहले से कद में कुछ बड़ा और रंग में उससे चटकीला होता है। यह यूरोप के पूर्वी भाग का निवासी है। तीसरा कलविंकक (ल्युसीनिया हैफ़िज़ी Lucinia hafizi) ईरान और अरब का प्रसिद्ध 'बुलबुल हजार दास्ताँ' है, जो इन्हीं देशों के आसपास पाया जाता है।

अन्य पक्षियों की भाँति इसके नर नारी समय आने पर घास फूस, पत्तियों और पतली जड़ों से अपना ढीला-ढाला घोंसला किसी झाड़ी में, पृथ्वी पर, अथवा किसी नीची डाल पर, बनाते हैं। नारी इसमें गाढ़े जैतूनी रंग के चार पाँच अंडे देती है।

चरखी की जाति के दो पक्षी भी 'चीनी नाइटिंगेल' तथा 'जापानी नाइटिंगेल' के नाम से प्रसिद्ध हैं, पर वे कलविंकक से भिन्न होते हैं।

सन्दर्भ
-------

1. ↑  BirdLife International (2012). "*Luscinia megarhynchos*". *IUCN Red List of Threatened Species. Version 2013.2*. International Union for Conservation of Nature. अभिगमन तिथि 26 November 2013.

इन्हें भी देखें
---------------

* बुलबुल
* शाह बुलबुल
* मोर